Autoritățile de control dau năvală în restaurantele abia redeschise: "De ce ai venit? Nu suntem suficient de nenorociți?".
Luni s-au redeschis restaurantele la interior în București. Localurile pot funcționa la 30% din capacitate. Cătălin Mahu a avut ieri patru controale din partea autorităților.
Nu numai ție ți-a fost dor de mersul la restaurant. Au dat năvală și autoritățile de control.Și nu o dată. Ci de patru ori într-o zi. Cătălin Mahu este unul dintre antreprenorii care a pățit asta și spune că se simte nedreptățit.Cătălin Mahu, proprietar restaurant La Mama: "Nu știu care a fost ideea. Pur și simplu m-am trezit cu 4 organe de control diferite. Evident că nu mi se pare normal ca într-o astfel de perioadă să vii să agresezi antreprenorul. Industria de restaurant, și o spun de multă vreme, nu valorează doi bani în ochii statului. Mi se pare ilar. Ok, e în regulă, ați venit. Să vă prezint aceleași acte pe care vi le-am prezentat de mii multe ori? Uitați. Luați-le. Problema era: De ce ai venit? Nu suntem suficient de nenorociți? Trebuie să fim și mai nenorociți?"Industria a pierdut din cauza pandemiei 1 miliard de euro din încasări dintr-un total de 5 miliarde de euro. Adică peste 80% din cifra de afaceri, dar și jumătate din numărul de angajați.